Un milion de oameni din cei care au murit de COVID-19 aveau plămânii sensibili din cauza unei gene aparte.
Aproape un milion de victime ale COVID-19 au avut același strămoș. Un Neanderthal și o Homo Sapiens au creat copilul cu plămâni sensibili. Modificarea genetică este mai întâlnită la oamenii din Asia.
COVID-ul trage pe dreapta. Ministerul Sănătății spune că nu va mai exista un raport zilnic cu cazurile COVID, decese sau paturi la ATI. Va apărea doar o raportare săptămânală ca la gripa sezonieră."Vom reveni la buletinul zilnic dacă situatia o va impune", mai spune Rafila.A apărut și o ipoteză legată de felul diferit în care au reacționat oamenii la virusul SARS-COV-2. Dincolo de cazurile bolnavilor cronic, care aveau oricum organisme vulnerabile, au apărut următorele date. În jur de un milion din cei 6,5 milioane de oameni care au murit de COVID aveau plămânii sensibili din cauza unei gene aparte.Erau cu toții urmași ai aceluiași cuplu străvechi, o femeie homo sapiens și un bărbat Neanderthal. Nu știm dacă a fost o relație de durată sau o aventură de o noapte, cert este că nu sunt urmași ai mai multor cupluri neanderthal/homo sapiens, ci ai aceluiași cuplu, care s-a iubit acum 60.000 de ani.Și cei mai mulți dintre ei locuiesc în Asia, acesta ar putea fi unul dintre motivele mortalității ridicate din India.